钦定古今图书集成/明伦汇编/闺媛典/第053卷 > 杨用霖妻萧氏〈妇刘氏邻妇邓氏陈氏附〉
## 钦定古今图书集成/明伦汇编/闺媛典/第053卷 > 杨用霖妻萧氏〈妇刘氏邻妇邓氏陈氏附〉

按《吉安府志》：“萧氏，杨用霖妻，泰和人。归霖，事姑至孝，
姑病目不能走，时红巾贼将掠安成，萧私语子妇，刘
曰：‘姑老且病，吾当留养，汝宜急去’。刘应曰：‘姑既留，妇
宁忍去乎？未几，寇猝入城，杀掠号震远迩。萧语刘曰：
‘吾义不受污’。即自投井中，刘继之，邻妇邓氏、陈氏闻
而俱死。弘治间，县令为立四妇祠’。”